  Майя Бывальцева Удмуртиын арлы быдэ радъяськылӥсь «Иворты, кытын кулонэн вузкаро!» огъяросси акцилэн кыкетӥ люкетэз кутскиз. Со сярысь ивортэ улосвылысь Кунпуш ужъёсъя министерстволэн пресс-службаез. Ужрад йырсазез усыкмытӥсь суретъёсты катэз тӥяса вӧлмытонлы пумитъяськон но соосты кутонэз алон, озьы ик наркотикъёсты кутӥсьёсты эмъян но реабилитаци ортчытон пумысен визь-кенеш сётон вылысь радъяське. Пусъём, 15-тӥ но 22-тӥ шуркынмонэ 17 часысен 19 час 30 минутозь «ӟырдыт телефон линия» ужалоз, отчы юрттэт курыса вазиськыны луоз. Телефонлэн номерез: 8 (3412) 415-127. Тодэ вайытом, наркотикъёсты вузан, соосты возён но вӧлмытон учыръёс сярысь кунмуртъёс уен-нуналэн ивортыны быгато 02 телефонъя, сотовой телефонысь – 102.  Тегъёс: Мерлык Ижкар МВД йырсазезусыкмытсьсуретъёс  